
_START_ARTICLE_
Tunø Fyr
_START_SECTION_
Fyrtårnets historie
_START_PARAGRAPH_
I 1700-tallet var kirketårnet ved at falde sammen, øboerne havde planer om at rive kirketårnet ned, så der ikke skulle bruges penge på vedligeholdelse. Øens degn, Michel Sørensen Degn, anmodede allerede i 1796 amtmanden i Århus om at få indrettet kirketårnet med et lampefyr, hvis der kunne skaffes penge til det udefra, og fyrvæsenet ville betale for den fremtidige drift og vedligeholdelse._NEWLINE_1798 besøgte Lodsvæsenets leder Poul de Løvenørn (1751-1826), som under en tjenesterejse i 1798 blev præsenteret for ønsket om et fyr på Tunø._NEWLINE_Den 1. februar 1801 blev blev det 11 meter høje kirketårn indrettet som lampefyr. Inden fyret kunne tages i brug, var kirketårnet blevet restaureret og forhøjet med 6 meter og havde fået monteret et lampefyr i det hvide kirketårn. _NEWLINE_1846 blev lampefyret erstattet af et linseapparat. _NEWLINE_1902 fik fyret fik fyret indlagt en hvid vinkel, der til hjælp for fiskerierhvervet angiver sejlretningen til Tunø Havn. _NEWLINE_1906  blev kirketårnet forhøjet til den nuværende højde 31 meter over havet og ændret til et vinkelfyr. _NEWLINE_1921 fik fyret installeret en blaugasbrænder.